b'\n_START_ARTICLE_\nGrad \xc5\xbda\xc5\xbeenberk\n_START_SECTION_\nZgodovina\n_START_PARAGRAPH_\nGrad \xc5\xbda\xc5\xbeenberk je bil pozidan verjetno \xc5\xbee v 12. stoletju, upravljali pa so ga gradi\xc5\xa1\xc4\x8dani. V virih se grad  prvi\xc4\x8d omenja leta 1256 kot castrum Sachsenwart. Potem je omenjen \xc5\xa1e leta 1311 kot purch Sachsenwart. Leta 1261 je bil de\xc5\xbeelnokne\xc5\xbeji lasti in ga je upravljal Teodorik s Stanga,  leta 1270 ga je dobila v najem grofica Agneza Vovbr\xc5\xa1ka, pred letom 1320 pride v zastavno last Konrada Auffensteinskega. Od leta 1331 je bil zastavni lastnik grof Ulrik Walsee. Leta 1363 pa so ga Walseejevci prepustili sorodnikom Celjskim grofom. Ti so grad in gospostvo posedovali do izumrtja po mo\xc5\xa1ki liniji leta 1456. Na gradu so imeli gradi\xc5\xa1\xc4\x8dane in kot tak\xc5\xa1en je bil do leta 1428 Ludvik Sachs. Grad \xc5\xbda\xc5\xbeenberk je bil uni\xc4\x8den za \xc4\x8dasa boja za Celjsko dedi\xc5\xa1\xc4\x8dino. V virih je grad omenjen \xc5\xa1e leta 1453. Od gradu so danes ostali skromni sledovi.'